Women Talk

Women Talk ialah sebuah rancangan televisyen bual bicara Malaysia yang disiarkan di TV3. Bersiaran sejak 2 April 2022, setiap Sabtu jam 5:00 petang (WPM), ia membincangkan topik dan isu-isu semasa bersama tokoh-tokoh wanita dari pelbagai bidang.

Deborah Henry dan Zoraya Vadillo ialah pengacara utama rancangan ini yang disiarkan sebanyak 3 musim, dengan disertai oleh Siti Saleha dan Sazzy Falak sebagai pengacara bersama untuk setiap musim. Ia juga boleh ditonton menerusi penstriman dalam talian di saluran YouTube rasmi TV3.

Sejarah rancangan
Women Talk memulakan tayangan perdana di TV3 setiap Sabtu jam 5 petang (WPM) pada 2 April 2022 untuk musim pertama.

Serupa dengan Wanita Hari Ini, rancangan ini menampilkan tetamu jemputan yang terdiri daripada pelbagai bidang untuk berkongsi pendapat dan maklumat tentang topik dan isu semasa yang menjadi fokus utama dalam golongan wanita.

Sidang penerbitan Women Talk diketuai oleh Shahila Shah sebagai ketua penerbitan manakala Elaine Daly, Said Thani dan Farrah Naz Karim sebagai penerbit. Deborah Henry dan Zoraya Vadillo menggalas tanggungjawab sebagai hos.

Musim kedua siri ini memulakan tayangan perdana pada 15 Oktober 2022 dengan pelbagai topik dibincangkan bagi memperkasakan inspirasi wanita. Pada 10 Disember, Women Talk telah menganjurkan acara khas yang diberi nama Brunch with Women Talk yang berlangsung di M Resort & Hotel, Kuala Lumpur. Acara ini menampilkan barisan panel istimewa termasuk Pengerusi Yayasan AIDS Malaysia (MAF), Adeeba Kamarulzaman, Ketua Pegawai Eksekutif Christy Ng Sdn. Bhd., Christy Ng, penyanyi Jaclyn Victor dan Ketua Unit Video SAYS, Nandini Balakrishnan.

Musim ketiga siri ini disiarkan pada 29 April 2023 dengan pelbagai topik dibincangkan dalam setiap episod.

Pengacara
 Deborah Henry
 Zoraya Vadillo
 Anita Woo 
 Nadia Azmi 

Pengacara bersama
 Siti Saleha 
 Sazzy Falak

Anugerah
TahunAnugerahKategoriPenerima/Karya tercalonKeputusan2022Asian Television Awards 2022Rancangan Bual Bicara TerbaikWomen Talk

Lihat juga
 Wanita Hari Ini – rancangan bual bicara serupa yang disiarkan di TV3

Rujukan

Pautan luar


Kategori:Rancangan TV3
Kategori:Rancangan temu bual televisyen Malaysia